Kaupungin luutnantti
Ken tulee, ken ratsain se saapuvikaan!
 Mikä juoksu yli pihan:
 Kas, luutnantti, – ihan!
 Käy ikkunoihin rouvat,
 käy piiat kadunkulmiin,
 kas luutnantti kuin prinssi on ratsullaan,
 voi, kuinka hän on kaunis valkovormussaan!

 On luutnantille aurinko suosiokas,
 puku valkoisena väikkyy,
 sirot saappaat ne läikkyy;
 häll’ on niin norja varsi,
 hän on niin hoikka vyöltä,
 ja takki on tiukka ja aivan muodikas,
 voi, katsokaas ja katsokaas ja kas, kas, kas!

 Kas, luutnantti hymyy niin laupiaana vaan,
 hän ratsun kulun sääntää
 ja viiksiä vääntää;
 hän ikkunoihin myhää,
 hän nyökkää kadunkulmiin
 ja kuin hienonhieno prinssi on ratsullaan,
 voi, kuinka hän on kaunis valkovormussaan!

sv:Stadens löjtnant